**Rescriind eternitatea...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Rescriu eternitatea mai mereu!

(de când tu mi te joci cu viața mea).

- Să corespundă cu sufletul tău!

De vreme ce-a ieșit în calea ta.

Mă mistuie o seamă de cuvinte,

Pe care nu le spui din întâmplare.

- Ci mai degrabă ele-mi par sentințe!

Ce uneori ne sunt foarte neclare.

Poteci de vise adormite-n timp,

- Au tot creat dorințe iluzorii!

- Din ele, încercând chiar anotimp!

Sperând să îl accepte muritorii.

- Nu pot ajunge eu în Univers!

(de-aceea l-am chemat pe el la mine).

Iar vieții noi i-am calculat alt mers,

Să fie clar și înmiit mai bine.

- Rescriu silabe pe un curcubeu!

(cu o peniță care-i ruginită).

Și-ți recunosc că sufletu-mi e-al tău,

- Iar viața chiar îmi e redefinită!

Brăila, iulie 2017